Oficiālais Vēstnesis L 110 , 17/05/1995 Lpp. 0009 - 0012



Komisijas Regula (EK) Nr. 1102/95 (1995. gada 16. maijs), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 3059/94 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kurus paredzēts lietot produktīvajiem dzīvniekiem; tā kā atlieku maksimāli pieļaujamie daudzumi būtu jānosaka tikai pēc tam, kad Veterināro medikamentu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamo atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamo atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā tilmikozīns būtu jāiekļauj Regulas (EEK) Nr. 2377/90 I pielikumā; tā kā, pamatojoties uz pašreizējo izmantošanu veterinārajā praksē, romifidīns, detomidīns, cilvēku horionu gonadotropīns, brotizolams, kalcija hipofosfīts, kalcija acetāts, kalcija propionāts, kalcija benzoāts, kalcija malāts, kalcija hlorīds, kalcija sulfāts, kalcija hidroksīds, kalcija oksīds, kalcija fosfāts, kalcija polifosfāti, kalcija silikāts, kalcija glikonāts, kalcija karbonāts un kalcija stearāts būtu jāiekļauj Regulas (EEK) Nr. 2377/90 II pielikumā; tā kā cilvēku horionu gonadotropīns, kalcija hipofosfīts, kalcija acetāts, kalcija propionāts, kalcija benzoāts, kalcija malāts, kalcija hlorīds, kalcija sulfāts, kalcija hidroksīds, kalcija oksīds, kalcija fosfāts, kalcija polifosfāti, kalcija silikāts, kalcija glikonāts, kalcija karbonāts un kalcija stearāts būtu jāiekļauj Regulas (EEK) Nr. 2377/90 II pielikumā; ekstrapolējot zinātniskos datus, šo II pielikumā noteikto klasifikāciju attiecina uz visiem produktīvajiem dzīvniekiem; tā kā, lai varētu pabeigt zinātniskos pētījumus, netobimīns būtu jāiekļauj Regulas (EEK) Nr. 2377/90 III pielikumā; tā kā būtu jāatvēl 60 dienu laikposms pirms šīs regulas stāšanās spēkā, lai dalībvalstis, ņemot vērā šīs regulas noteikumus, varētu izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar atzinumu, ko sniegusi Komiteja, kas atbild par to, kā direktīvas par tehnisko šķēršļu novēršanu veterināro zāļu tirdzniecības nozarē pielāgot tehnikas attīstībai, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 16. maijā Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 323, 16.12.1994., 15. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza I pielikumu: 1. Pretinfekcijas līdzekļi. 1.2.4. Makrolīdi. Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.4.2. Tilmikozīns | Tilmikozīns | Aitas | 1000 μg/kg | Aknas, nieres | | Cūkas | 50 μg/kg | Muskuļi, tauki | | Aitas | 50 μg/l | Piens | | B. Šādas pozīcijas pievieno II pielikuma 1. punktam "Neorganiskie savienojumi": 1. Neorganiskās ķīmiskās vielas. Farmakoloģiski aktīvās vielas | Dzīvnieku suga | Citi noteikumi | 1.5. Kalcija acetāts | Visas produktīvās sugas | | Kalcija benzoāts | | Kalcija karbonāts | | Kalcija hlorīds | | Kalcija glikonāts | | Kalcija hidroksīds | | Kalcija hipofosfīts | | Kalcija malāts | | Kalcija oksīds | | Kalcija fosfāts | | Kalcija polifosfāti | | Kalcija propionāts | | Kalcija silikāts | | Kalcija stearāts | | Kalcija sulfāts | | Šādas pozīcijas pievieno II pielikuma 2. punktam "Organiskie savienojumi": 2. Organiskie savienojumi. Farmakoloģiski aktīvās vielas | Dzīvnieku suga | Citi noteikumi | 2.12. Romifidīns | Zirgu dzimtas dzīvnieki | Tikai terapeitiskai izmantošanai | 2.13. Detomidīns | Govis, zirgu dzimtas dzīvnieki | Tikai terapeitiskai izmantošanai | 2.14. Brotizolams | Govis | Tikai terapeitiskai izmantošanai | 2.15. Cilvēku horionu gonadotropīns (HCG) | Visas produktīvās sugas | | C. Šādi groza III pielikumu: 2. Pretparazītu līdzekļi. 2.1. Līdzekļi pret endoparazītiem. 2.1.1. Benzimidazoli un probenzimidazoli. Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 2.1.1.7. Netobimīns | Netobimīna un albendazola un albendazola metabolītu summa, ko mēra kā 2-amino-benzimidazolsulfonu | Govis, aitas, kazas | 1000 μg/kg | Aknas | Atlieku maksimāli pieļaujamo daudzumu pagaidu termiņš beidzas 1997. gada 31. jūlijā | 500 μg/kg | Nieres | 100 μg/kg | Muskuļi, tauki | 100 μg/kg | Piens | --------------------------------------------------